Mi i d-yewweḍ unebdu kulci yuɣal d awraɣ : timẓinatg, d lawan n tmegra, irgazen tilawin tafejrit ttefɣen d tirbbuyaɛ ɣer lexlawi nsen, irgazen s ilewacen (imegran imeqqranen) ma d tilawin s imegran imectaḥ, i wakken ur ixaṛṛeb ara yiger beddun-t d tirni mi i d-semmdent lḥeq n ufus ad t- tcuddent d tameqqunt, ma d leḥcic xeddmen-t d timuqlin.(SERVIER,S.1985: Sb 303313). Tamegra-agi ur teṭṭuqet ara ɣer tlawin, drus maḍi n tudrin i xeddmen ccɣel-agi, imi yeḥwaǧ iɣallen yezdin, mi ara d-mlilen s imegran-nsen ayen ẓẓayen yettifsus, anecreḥ, taḍsa, acewwiq yettcebbiḥ annar, yeslala-d deg wul n yiwiziwen tabɣest d lǧehd ifadden.